ગામમાં પ્રવેશ કરીને આગળ ચાલતા જ ક્રાંતિ ચોક આવે છે. દેશને આઝાદી અપાવનાર વીરોનાં નામ સાથેની માહિતી આ ચોકમાં મૂકવામાં આવી છે. ખાસ કરીને યુવા પેઢીને એ યાદ અપાવવાની કોશિશ કરવામાં આવી છે કે દેશને આઝાદી અપાવવા માટે મોટું બલિદાન અપાયું છે. આગળ જતાં શહીદ ચોક બનાવવામાં આવ્યો છે. આ ચોકમાં દિલ્હીમાં અમરજયોતિ જે શહીદોની સદાય સ્મૃતિ કરાવે છે તેવી આબેહૂબ અમરજયોતિ અને નજીકમાં જ ઈન્ડિયા ગેઈટની પ્રતિકૃતિ તૈયાર કરવામાં આવી છે. ઝવેરચંદ મેઘાણી બગસરાનાં વતની હતા એટલે તેમની યાદમાં એક પુસ્તકાલય બનાવવામાં આવ્યું છે.